Mikk Pahapill

Mikk Pahapill (sündinud 18. juulil 1983 Kuressaares) on Eesti kergejõustiklane (kümnevõistleja) ja treener.

Mikk Pahapill on tulnud 2009. aastal Euroopa sisekergejõustikumeistriks seitsmevõistluses ning võitnud 2005. aasta Euroopa kergejõustiku mitmevõistluse karikavõistluste Superliiga nii individuaalselt kui ka meeskondlikus arvestuses.

Haridus
Ta on lõpetanud 2002. aastal Audentese spordigümnaasiumi. 2008.–2012. aastal õppis ta Tallinna Tehnikaülikooli ehitusteaduskonnas.

Sportlaskarjäär

Sportima hakkas Mikk Pahapill Häädemeestel mitmevõistlejast isa Enri Pahapilli juhendamisel. Häädemeeste koolis treenis teda Taavi Laagus. Alates viiendast klassist elas ja õppis Pahapill Kilingi-Nõmmes, kus teda treenis Sven Koovit.Endine kodukant hoiab Kanterile ja Pahapillile pöialt. Pärnu Postimees. 27.08.2011.

Audentese spordigümnaasiumis treenis Pahapill Juhan Toimeti, Jaan Pelmase ja Sven Andresoo käe all, hiljem juba Andrei ja Remigija Nazarovi treeningurühmas.Märt Roosna. Karjääri lõpetanud Mikk Pahapill: "Noorena arvasin, et mu lagi on 7800 punkti". Delfi Sport. 14.10.2017.

Tema isiklik rekord kümnevõistluses on 29. mail 2011 Götzises saavutatud 8398 punkti. 

Eelmine rekord oli 29. juulil 2010 Barcelonas saavutatud 8298 punkti ning enne seda 2009. aastal Talence'is toimunud võistlusel saavutatud 8255 punkti, millega ta sai 2. koha. Eesti meistriks kümnevõistluses tuli Mikk Pahapill 2008. aastal (Rakvere, 8117 punkti).

Mikk Pahapill jõudis 2008. aasta suveolümpiamängudel kümnevõistluses 8178 punktiga 10. kohale. 2012. aasta suveolümpiamängudelt jäi ta vigastuse tõttu eemale. 

Tippsportlaskarjääri lõpuaastail oli tema treener ja elukaaslane Remigija Nazarovienė.

 Saavutused 
 Euroopa sisemeistrivõistlustel 
 2009  Torinos
  Euroopa sisemeister seitsmevõistluses (6362 punkti)

 Isiklikud rekordid 
 Välivõistlustel 
 Ala  Tulemus  Aeg Koht 100 m jooks 11,01  19. august 2009   Berliin 400 m jooks 49,84  10. august 2013   Moskva 1500 m jooks 4.33,16  11. august 2013   Moskva  110 m tõkkejooks 14,14  20. september 2009   Talence Kõrgushüpe 2.15  1. juuli 2006   Arles  Teivashüpe 5.10  18. september 2011   Talence Kaugushüpe 7.81  1. juuli 2006   Arles Kuulitõuge 16.16  15. juuli 2013   Tallinn  Kettaheide 49.51  25. juuni 2009   Kohila Odavise 69.53  29. mai 2011   Götzis Kümnevõistlus 8398   29. mai 2011   Götzis

 Sisevõistlustel 

 Ala  Tulemus  Aeg Koht 60 m jooks 7,09   7. märts 2009    Torino 1000 m jooks 2.45,69   8. märts 2009   Torino 60 m tõkkejooks 8,03  8. märts 2009   Torino
  Kõrgushüpe 2.12   7. märts 2009   Torino  Teivashüpe 5.10   8. märts 2009   Torino Kaugushüpe 7.97   7. märts 2009    Torino Kuulitõuge 15.73    20. jaanuar 2010   Tallinn Seitsmevõistlus6362    8. märts 2009   Torino

Erki Noolele kuuluvast Eesti rekordist seitsmevõistluses 6374 punkti jäi Mikk Pahapillil 2009. aasta 8. märtsil Euroopa sisemeistrivõistlustel Torinos puudu 12 punkti.

Tippsportlaskarjääri lõpetamine

2017. aastal lõpetas Mikk Pahapill tippsportlaskarjääri, olles 8398 punktiga Eesti kõigi aegade kümnevõistlejate edetabelis neljas (temast eespool olid siis Erki Nool 8815, Kristjan Rahnu 8526 ja Valter Külvet 8506 punktiga).

Maailma hooaja edetabelis jäid tema paremateks kohtadeks kümnevõistluses 2010. aastal 8. ja 2011. aastal 4. koht (Euroopas 1. koht) ning seitsmevõistluses 2009. aastal 1., 2010. aastal 7. ja 2006. aastal 10. koht.Mikk Pahapill Eesti spordi biograafilises leksikonis (vaadatud 08.02.2020).

Elu pärast tippsporti
Ta on 2015. aastast MTÜ Accredo Sport juhatuse liige. 2016.–2017. aastal töötas treenerina Tallinna Tehnikaülikooli Spordiklubis.

Pärast tippspordist loobumist on ta asjatundjana kommenteerinud mitmevõistluse käiku nii staadionikommentaatorina kui ka eestikeelsete teleülekannete kaasreporterina.

Muud
Ülemaailmse olümpiamängude toetaja Samsung Electronicsi Baltics Eesti esindus valis 2011. aastal Mikk Pahapilli 2012. aasta Londoni olümpiamängude ametlikuks saadikuks.Samsung koos Mikk Pahapilli ja EOK-ga otsivad olümpiamängude tõrvikukandjaid. Delfi Sport. 07.09.2011.

 Isiklikku 
Mikk Pahapill on 196 cm pikk ja kaalus tippsportlasena 93 kg. 

Kümnevõistlusega tegeles ka tema isa Enri Pahapill (1962–2019), kelle 1500 meetri jooksu isiklik rekord on jäänud pojal ületamata.Lahkus endine kümnevõistleja Enri Pahapill, Mikk Pahapilli isa. Delfi Sport. 14.07.2019.

Mikk Pahapilli elukaaslane oli 2008. aasta sügiseni seitsmevõistleja Kaie Kand.

Viited

Kirjandus
 Eesti kergejõustiku kullakamber. [Koostanud D. Tserp.] Tallinn 2010, lk 382–391.

 Välislingid 

 Andrus Nilk "Mikk Pahapill: naudin, kui end ribadeks pingutan", EPL, 24. november 2008
 Pahapill: selline punktisumma on ikka väga kõva  Sportnet.ee 8. märts 2009
 Veljo Kuivjõgi "Otsime vastust küsimusele, kas Mikk Pahapill on saarlane", Meie Maa, 23. märts 2009


Kategooria:Eesti kümnevõistlejad
Kategooria:Kuressaarest pärit sportlased
Kategooria:Sündinud 1983